Situationen omkring folkeskoleelevernes afgangsprøver er så kaotisk, at Undervisningsministeriet bør droppe prøverne og lade årskarakteren gælde, mener lærerne.

Digitalt kaos Forvirring, kaos og en urimelig belastning for eleverne. Sådan beskriver Danmarks Lærerforening situationen omkring de digitale afgangsprøver. Derfor foreslår foreningen nu, at afgangsprøverne droppes, så elevernes årskarakterer i stedet bliver gældende. Flere eksamener Det er især udsigten til, at eleverne enten skal gå til flere eksamener på en dag, eller gå op efter sommerferien, der vækker harme blandt lærerne. - Vi kan ikke forlange, at eleverne skal op til to eksamener på en dag. Og det er ligeså urimeligt, at de pludseligt skal til en franskeksamen i august, hvor de er begyndt på en ungdomsuddannelse. Det er en skrivebordsafgørelse, som slet ikke tager hensyn børnenes virkelighed. Og det kan undervisningsministeriet kan ikke være det bekendt over for eleverne. Derfor bliver man nødt til at bruge årskarakteren på eksamensbeviset, siger lærerforeningens formand Anders Bondo Christensen til Ritzau. Betal regningen Danmarks Lærerforening fastslår samtidig, at Undervisningsministeriet bør påtage sig at betale regningen for de skandaleramte digitale afgangsprøver, så kommunerne holdes skadesfrie.